Volbeat

**Volbeat** é unha banda de rock danesa formada en Copenhague. Tocan unha fusión de rock and roll, heavy metal, punk e rockabilly. Están inspirados por lendas do rock 'n' roll clásicas coma Elvis Presley ou Johnny Cash, e por bandas de hard rock, punk rock e heavy metal coma AC/DC, Social Distortion, The Misfits, Napalm Death e Metallica. Os seus membros son o vocalista e guitarrista Michael Poulsen, o guitarrista Rob Caggiano, o baixista Anders Kjølholm e o batería Jon Larsen. A banda asinou co selo holandés Mascot Records e publicou cinco álbums de estudio e un DVD. Todos os seus álbums foron disco de ouro en Dinamarca. A súa segunda publicación *Rock the Rebel / Metal the Devil* recibiu o disco de platino, e *Beyond Hell / Above Heaven*, publicado en 2010, recibiu disco dobre de platino en Dinamarca, platino en Finlandia e Alemaña, e ouro en Suecia e Austria. O quinto álbum de Volbeat, *Outlaw Gentlemen & Shady Ladies*, foi publicado mundialmente o 9 de abril de 2013.

## Historia 
### Primeiros anos (2000-2004) 
Michael Poulsen comezou no grupo "Dominus", de death metal. No ano 2000, Poulsen fartouse do death metal, feito que remataría coa desaparición de Dominus. No 2001, Poulsen decidiu formar unha nova banda xunto algúns amigos e outros antigos membros de Dominus. Foi o comezo de Volbeat.

O nome da banda, Volbeat, era o nome dun álbum de Dominus titulado "Vol.Beat".

Despois de vender 1.000 copias da demo "Beat the Meat", Volbeat asinou un contrato de gravación con Rebel Monster Records, unha marca filial de Mascot Records.

### *The Strength / The Sound / The Songs* (2005-2006) 
Volbeat sacou ao mercado o seu primeiro álbum, The Strength / The Sound / The Songs, en 2005. Os membros da banda por aquel entón eran Michael Poulsen (voz), Jon Larsen (batería), Franz Gottschalk (guitarra) e Anders Kjølholm (baixo). O álbum tivo un grande éxito en Dinamarca, chegando ao número 18 das listas. A crítica sempre foi positiva con respecto a ese álbum. A revista de hard rock alemá *RockHard* deulles un 10/10 nun dos seus artigos. The Strength / The Sound / The Songs tamén recibiu unha gran cantidade de premios, incluído o de mellor álbum nos "Danish Metal Musik Awards", no ano 2005. Volbeat tamén recibiu moi boas críticas polas súas xiras. O seu concerto no Roskilde Festival de 2006 obtivo 6/6 estrelas nun artigo do periódico danés BT.

### *Rock the Rebel / Metal the Devil* (2007) 
miniatura|dereita|O baixista Anders Kjølholm nun concerto no ano 2007.
No ano 2007, a banda editou o seu segundo álbum chamado Rock the Rebel / Metal the Devil. A banda tiña os mesmos membros que no primeiro disco. A comezos dese mesmo ano, o álbum debutou no posto número 1 de vendas en Dinamarca. En 2009, Volbeat foi o abreconcertos de Nightwish no seu tour polos Estados Unidos en maio. O 31 de maio do 2009, tocaron no escenario principal do Pinkpop Festival. Acompañaron tamén a Metallica dende outubro a decembro do 2009, no World Magnetic Tour.

### *Beyond Hell/Above Heaven* (2010-2012) 
O 10 de setembro de 2010 publicaron *Beyond Hell / Above Heaven*, e anunciaron tamén unha xira para presentar o seu novo disco. Neste traballo, colaboraron músicos coma Mark Greenway de Napalm Death, Michael Denner de Mercyful Fate ou Miland Petrozza de Kreator.

Ao remate da xira, o 28 de novembro de 2011, Volbeat anunciou a través da súa páxina web a marcha do seu guitarrista Thomas Bredahl, e que os seguintes concertos da xira de 2012 os farían coma trío, ou cun guitarrista novo. En decembro de 2012, Volbeat anunciou que o seu novo álbum ía ser publicado en 2013.

### *Outlaw Gentlemen & Shady Ladies* (2013-presente) 
En xaneiro de 2013, Volbeat anunciou que o novo álbum levaría como nome *Outlaw Gentlemen & Shady Ladies*, e que ía ser publicado na primavera de 2013.

O 4 de febreiro de 2013, anunciouse que Rob Caggiano, antigamente en Anthrax, se unía oficialmente á banda coma guitarrista. Caggiano produciu e gravou algúns solos de guitarra para o novo álbum, *Outlaw Gentlemen & Shady Ladies*, que foi publicado o 9 de abril de 2013, antes de que o grupo lle fixera a petición de unirse como membro oficial.

## Membros 
### Membros actuais 
:
* Michael Poulsen - Voz e guitarra (2001-presente)
* Anders Kjølholm - Baixista, coros (2001-presente)
* Jon Larsen - Batería, percusión (2001-presente)
* Rob Caggiano - Guitarra principal (2013-presente)

### Antigos membros 
:
* Franz "Hellboss" Gottschalk - Guitarrista (2002-2006)
* Teddy Vang - Guitarrista (2001-2002)
* Thomas Bredahl (2006-2011)

### Membros de xira 
:
* Hank Shermann - Guitarra principal (2011-2013)

### Liña temporal 

ImageSize = width:700 height:220
PlotArea = left:110 bottom:120 top:0 right:30
Alignbars = justify
DateFormat = mm/dd/yyyy
Period = from:01/01/2001 till:02/28/2013
TimeAxis = orientation:horizontal format:yyyy

Colors =
 id:baixo;voz value:green legend:Baixo&nbsp;guitarra,&nbsp;coros
 id:bateria;percusion value:yellow legend:Batería,&nbsp;percusión
 id:rhythm;voz value:red legend:Guitarra&nbsp;rítmica,&nbsp;voz&nbsp;principal
 id:guitarra;voz value:orange legend:Guitarra&nbsp;príncipal,&nbsp;coros
 id:guitarra value:purple legend:Guitarra&nbsp;príncipal
 id:lines value:black legend:Álbums&nbsp;de&nbsp;estudio

Legend = orientation:vertical position:bottom columns:2

ScaleMajor = increment:2 start:2001
ScaleMinor = increment:1 start:2001

LineData =
 at:09/26/2005 color:black layer:back
 at:02/26/2007 color:black layer:back
 at:09/01/2008 color:black layer:back
 at:09/10/2010 color:black layer:back

BarData =
 bar:Poulsen text:"Michael Poulsen"
 bar:Larsen text:"Jon Larsen"
 bar:Anders text:"Anders Kjølholm"
 bar:Teddy text:"Teddy Vang"
 bar:Hellboss text:"Franz Gottschalk"
 bar:Thomas text:"Thomas Bredahl"
 bar:Hank text:Hank Shermann"
 bar:Rob text:Rob Caggiano

PlotData=
 width:10 textcolor:black align:left anchor:from shift:(10,-4)
 bar:Poulsen from:01/01/2001 till:end color:rhythm;voz
 bar:Larsen from:01/01/2001 till:end color:bateria;percusion
 bar:Anders from:01/01/2001 till:end color:baixo;voz
 bar:Teddy from:01/01/2001 till:01/01/2002 color:guitarra;voz
 bar:Hellboss from:01/01/2002 till:12/12/2006 color:guitarra;voz
 bar:Thomas from:12/18/2006 till:11/28/2011 color:guitarra;voz
 bar:Hank from:01/26/2012 till:02/04/2013 color:guitarra
 bar:Rob from:02/04/2013 till:end color:guitarra

*Rock the Rebel/Metal the Devil* foi editado durante a etapa de Bredahl, pero foi gravado con Gottschalk á guitarra.

## Discografía 
### Álbums de estudio 
### Sinxelos 
### Álbums en directo 
* *Live: Sold Out* (2008)
* *Live from Beyond Hell/Above Heaven* (2011)

## Notas 
## Véxase tamén 
### Ligazóns externas 
* Web oficial
* Sitio oficial do MySpace